Tiltalen lagt frem: Rakhmat Akilov forberedte Stockholm-angrepet i flere måneder
7. april i fjor tok Rakhmat Akilov over en lastebil og meide ned uskyldige mennesker i travle Drottningsgatan i Stockholm sentrum. Timer etter angrepet ble han pågrepet. Svensk påtalemyndighet ber om livstid for Akilov, ifølge tiltalen, som ble lagt frem i dag. – Målet mitt er at han aldri mer skal kunne bevege seg fritt i vårt samfunn, sier påtaleansvarlig Hans Ihrman på en pressekonferanse tirsdag. Sjekk ut: VG-spesial: Skroll deg gjennom dødsferdenI tiden før angrepet skal Akilov ha gjort google-søk på «homseklubb» og «homseklubb i Stockholm», ifølge tiltalen. – Disse søkene på internett mener vi gir et bilde av hva han har planlagt og hva som har fanget hans interesse, sier Ihrman på pressekonferansen. Ifølge tiltalen filmet Akilov seg selv med mobiltelefonen sin kort tid før angrepet. I videoen sverget han troskap til IS og sa at «det er tid før å drepe». I tiltalen går det frem at Akilov forårsaket en eksplosjon i lastebilen. Den hjemmelagde sprengladningen besto blant annet av skruer, kniver og andre metallgjenstander. Eksplosjonen førte til skader på lastebilen. – Gjerningen beskrevet over kunne skade Sverige alvorlig og ble begått med hensikt å skape frykt blant Sveriges befolkning, skriver påtalemyndigheten. Bomben kunne ha gjort mye større skade, men ble ikke detonert ordentlig.Det går også frem at terroristen planla angrepet i flere måneder. Ifølge tiltalen begikk Akilov angrepet for å straffe Sverige for innsatsen og bidraget i koalisjonen mot IS. Han hadde til hensikt tvinge Sveriges regjering og riksdagen til å avbryte det svenske bidraget til den militære utdanningsinnsatsen som gjennomføres av den globale koalisjonen mot IS i Irak. Politisjefen i Stockholm sa på en pressekonferanse mandag at Akilov trodde han kom til å dø av eksplosjonen i bilen. Rettsaken mot Akilov, som blir den mest omfattende terrorrettsaken i Sveriges historie, går av stabelen 13. februar. Johan Olsson, som er sjef for det svenske sikkerhetspolitiet, Säpo, sier på en pressekonferanse tirsdag at de ikke hadde forutsett angrepet.Fra 16. januar i fjor og frem til terrorangrepet 7. april mener påtalemyndigheten at Akilov i et flertall chattesamtaler med andre personer tilbød eller tok på seg å gjennomføre et terrorangrep i Stockholm på vegne av IS. I denne perioden skal han ha samlet informasjon om det planlagte åstedet og skaffet utstyr til en sprenganordning. Ifølge påtaleansvarlig Hans Ihrman gjelder tiltalen lovbrudd rettet mot 155 personer.15 personer ble skadet i terrorangrepet, og fem personer ble drept. I tillegg ber påtalemyndigheten om at Akilov, som er fra Uzbekistan, utvises fra landet. Akilov er videre tiltalt for drapsforsøk etter å ha kjørt på ti personer og for å ha forsøkt å kjøre på ytterligere 120 personer. Ihrman vil sammen med etterforskningssjef Christer Nilsson og sjef for sikkerhetstjenesten, Johan Olsson, redegjøre for etterforskningen på en pressekonferanse klokken 11 tirsdag. – Det er stor spennvidde i bevisene her. I noen tilfeller har vi takk og lov godt med overvåkingsvideoer, som klart viser at personen befinner seg i lastebilen når den passerer og at personen også har forsøkt å rømme fra lastebilen. Vi har også informasjon fra andre personer som har gjort lignende observasjoner, sier han til Ekot.Flere kilder Aftonbladet har pratet med antyder at Akilov har opplevd sterk motgang og følelse av å mislykkes i livet. Det er en beskrivelse rettpsykiateren støtter opp under. – Muligens kan Akilovs skuffelser og motgang i livet ha vært viktigere enn han selv vedgår, skriver rettspsykiateren i en uttalelse. En grundig psykisk undersøkelse av terroristen har ikke blitt vurdert som nødvendig. Kilder har også opplyst til Aftonbladet at Akilov var i telefonkontakt med sine «brødre» i terrororganisasjonen IS rett etter angrepet og at han vurderte å tilslutte seg dem. Uzbekistans utenriksminister Abdulaziz Khafizovich Kamilov hevdet uken etter terrorangrepet at Akilov var tilknyttet IS.
Svenske påtalemyndigheter ber om livstid for Stockholm-terroristen Rakhmat Akilov.